Taco Truck x VB

"Taco Truck x VB" הוא שיר של הזמרת האמריקאית לנה דל ריי, שיצא לאור ב-24 במרץ 2023, כרצועה מתוך אלבומה התשיעי, Did You Know That There's a Tunnel Under Ocean Blvd. את השיר כתבו דל ריי, ג'ק אנטונוף ומייק הרמוסה, והפיקו שני הראשונים. ב-7 בדצמבר 2022 הכריזה דל ריי על אלבומה התשיעי, Did You Know That There's a Tunnel Under Ocean Blvd, ותאריך יציאתו, וכן פרסמה את הסינגל המוביל, הנושא את שם האלבום. ב-13 בינואר חשפה את רשימת הרצועות, בה נכלל "Taco Truck x VB", המשמש כרצועה הסוגרת של האלבום. בעקבות השיר ולכבוד יציאת האלבום, ב-24 במרץ 2023, עברה בלונדון משאית טאקו הנושאת את שמה של דל ריי, ומכרה סוגים שונים של טאקו ומאכלים מקסיקניים אחרים. השיר מחולק לשני חלקים. "Taco Truck" ו-"VB", כאשר השני הוא קטע מתוך גרסה שונה ובעלת אופי אפל יותר של הסינגל "Venice Bitch", שיצא לאור בשנת 2019 ונכלל באלבומה השביעי, Norman Fucking Rockwell!. היא תוארה במגזין רולינג סטון כגרסה המלוכלכת, הכבדה, והמקורית של "Venice Bitch". בין שני החלקים מחבר קטע אינסטרומנטלי המסתיים במספר שורות שנאמרות על ידי מרגרט קוואלי, אשתו של ג'ק אנטונוף, מפיק השיר. השיר זכה לביקורות מעורבות מצד מבקרי המוזיקה. קיטי אמפייר מהגרדיאן כתבה כי דל ריי "עושה שימוש בקטעים נהדרים מתוך שיר ישן שלה, בתוספת טקסטורות ומקצבי טראפ". במגזין הבריטי NME נכתב כי הגרסה החדשה "אפלה יותר, עגומה, ואפילו טובה יותר מהגרסה שאנו מכירים". לעומת זאת, באתר Beats Per Minute הובעה ביקורת על השימוש בדגימה מתוך רצועה ישנה, ונטען כי הדבר "מערער על הייחודיות של האלבום". אנאבל נוג'נט מהאינדפנדנט סיכמה כי "האלבום מסתיים כראוי" עם הרצועה, והוסיפה כי "אמנם, יש משהו במקור שחסר בגרסה החדשה, אבל לדגום את עצמך זה דבר נועז". במגזין האמריקאי בילבורד דורג השיר במקום ה-14 מתוך כל רצועות האלבום, ונכתב כי "השיר ממחיש את יופיו המחוספס של האלבום בכך שהוא מדגים כיצד העבר המוזיקלי של דל ריי משפיע עליה בהווה". "Lana Del Rey - Taco Truck X VB". Genius. נבדק ב-2024-03-30. Jones, Damian (7 בדצמבר 2022). "Lana Del Rey announces new album and single 'Did You Know That There's A Tunnel Under Ocean Blvd'". NME. נבדק ב-30 במרץ 2024. {{cite web}}: (עזרה) Wilkes, Emma (24 במרץ 2023). "There's a Lana Del Rey taco truck in London today". NME. נבדק ב-30 במרץ 2024. {{cite web}}: (עזרה) Pointer, Flisadam (24 במרץ 2023). "Lana Del Rey Fans Are In Awe Of Her Sampling One Of Her Own Songs From Just A Few Years Ago On 'Ocean Blvd'". Uproxx. נבדק ב-30 במרץ 2024. {{cite web}}: (עזרה) Ewens, Hannah. "Lana Del Rey: she does it for the girls". רולינג סטון. נבדק ב-30 במרץ 2024. {{cite web}}: (עזרה) Empire, Kitty (26 במרץ 2023). "Lana Del Rey: Did You Know That There's a Tunnel Under Ocean Blvd review – bold and enthralling". הגרדיאן. נבדק ב-30 במרץ 2024. {{cite web}}: (עזרה) Daly, Rhian (20 במרץ 2023). "Lana Del Rey – 'Did you know that there's a tunnel under Ocean Blvd' review: masterful, still". NME. נבדק ב-30 במרץ 2024. {{cite web}}: (עזרה) Williams, Tom (27 במרץ 2023). "ALBUM REVIEW: LANA DEL REY – DID YOU KNOW THAT THERE'S A TUNNEL UNDER OCEAN BLVD". Beats Per Minute. נבדק ב-30 במרץ 2024. {{cite web}}: (עזרה) Nugent, Annabel (26 במרץ 2023). "Lana Del Rey review, Did You Know That There's a Tunnel Under Ocean Blvd: Alluring, introspective and a little long". האינדפנדנט. נבדק ב-30 במרץ 2024. {{cite web}}: (עזרה) Lana Del Rey’s ‘Did You Know That There’s a Tunnel Under Ocean Blvd’: All 16 Tracks Ranked, בילבורד, ‏24-03-2023 (באנגלית) "Lana Del Rey - Chart History". Billboard. נבדק ב-30 במרץ 2024. {{cite web}}: (עזרה)